# Beretning for året 2024 – Året der gik i Grundejerforeningen Mosede Klint af 1960

2024 har været et relativt stille og roligt år – dog på et punkt har der været mere gang i aktiviteterne end tidligere.

Aktiviteter

## Nye medlemmer

* I modsætning til 2023, hvor vi ikke fik nye grundejere, har der i 2024 være rimelig meget gang i ejendomsmægler forespørgslerne, så kassereren har haft nok at se til og blomsteruddelerne får igen mere at se til.
  + Mosede Højvej 38 er overtaget af: Trine og Erik pr. 1. januar 2025
  + Mosede Klintvej 36 er overtaget af: Olivia og Frederik pr. 15.10.2024
  + Mosede Klintvej 42 er overtaget af: Katja og Tim pr. 15. marts 2025
  + Mosede Kærvej 37 bliver overtaget af: Caroline og Christopher pr. 1. maj 2025
  + Mosede Højvej 35 er pt til salg
  + Mosede Kærvej 47 er pt til salg
  + Mosede Højvej 52 er pt til salg
* Jeg fornemmer, at salget går relativt hurtigt i vores kvarter og efter snakke med vores nye medlemmer, lytter jeg mig til, at området anbefales på det varmeste fra diverse sider.
* Jeg forventer at arrangere en gå-tur rundt i området med alle nye i løbet af maj, men håber også at mange eksisterende medlemmer har lyst at deltage, da man hurtigt kommer i snak på kryds og tværs, når man går. Dato meldes ud i den nærmest fremtid

## Generalforsamling

* På generalforsamlingen i marts, blev alle bestyrelsesmedlemmer på valg genvalgt og på førstkommende bestyrelsesmøde blev Hamdi Sarac endnu engang valgt til næstformand og Ole Jørgensen som referent. Ole forestår stadigvæk den daglige pasning af legepladsen, - græsklipning og tømning af skraldespand.

## Daglige drift/bestyrelsesmøde

* Vi har haft bestyrelsesmøder **8. februar 2024, 30. maj 2024 og 8. oktober 2024**– resten ordnes løbende via mail mv. I indeværende år har vi startet året 2025 med møde den 27. februar.

## Vejene

* Efter et fornyet tilbud på revneforsegling på vores veje, lykkedes det endelig at få det udført her i starten af 2025. Vi var desværre ved at blive godt og grundig snydt, da den endelige opmåling af antal meter som blev udbedret, var mere end fordoblet i forhold til tilbuddet. Vi var i bestyrelsen enige om, at Colas ikke skulle have lov til at slippe af sted med det, da de ikke have advisereret os om den store forskel inden de udførte arbejdet. Med en stor indsats fra Andreas, lykkedes det at få Colas til at acceptere, at vi kun betalte svarende til tilbuddet. Men med de nuværende priser må vi også indse, at vi ser os nødsaget til at starte  en planlægning af  fremtidig finansiering af en generelt asfaltering. Eks.vis via  stigning i kontingentet.

## Vejskilte

* Efter sidste års spørgsmål om udskiftning af vejskilte, fik vi et endeligt tilbud og med en samlet pris på ca. 26.000 kr. blev vi i bestyrelsen enige om, at det pt. Er for meget at skyde af på det.

## Legepladsen

* Vi har i 2024 (start 2025)  primært fået udbedret skader på den store gynge (beskyttelsesplastic) – samt købt en ny babygynge, den den gamle havde været ude for ”hærværk”
* Vi har efterhånden en meget stor kvasbunke i hjørnet på legepladsen. Vi påtænker at lave en opflisning af det i år samt beskæring af træer.

## Påkrævet kurser i hjerte/lungeredning – når vi har hjertestarter.

* Som led i at være donor for en hjertestarter, - skal vi årligt afholde kursus i hjerte/lungeredning. Dette foregik i 2024 i formandens have, hvor vi tillige havde besøg af enkelte medlemmer fra vores naboforeninger.

På vegne af bestyrelsen

Gitte Braad

Formand